Jelaskan Anime dari Sword Art Online dalam bahasa melayu

Adaptasi siri anime Sword Art Online telah diumumkan semasa Festival Dengeki Bunko musim luruh tahun 2011, bersama-sama dengan siri novel ringan yang lain, Accel World. Siri anime tersebut dihasilkan oleh Aniplex dan A-1 Pictures, dengan Tomohiko Ito sebagai pengarah cerita dan muzik digubah oleh Yuki Kajiura.<ref>{{cite web|url=http://www.animenewsnetwork.com/interest/2012-03-31/madoka-magica-and-.hack-kajiura-scores-sword-art-online|title=Madoka Magica & .hacks Kajiura Scores Sword Art Online|publisher=Anime News Network|date=2011-03-31|accessdate=2012-06-19}}</ref> Siri anime ditayangkan di saluran Tokyo MX bermula pada 7 Julai sehingga 22 Disember 2012.

Episod istimewa akhir tahun iaitu, Sword Art Online: Extra Edition ditayangkan pada 31 Disember 2013. Episod khas mengimbas semula siri anime sebelumnya dan beberapa babak rakaman yang tidak pernah disiarkan.

Beberapa bulan selepas tayangan Sword Art Online: Extra Edition, musim kedua yang bertajuk Sword Art Online II diumumkan. Musim kedua ini mula ditayangkan pada 5 Julai sehingga 20 Disember 2014..

Filem animasi pertama siri ini bertajuk Sword Art Online The Movie: Ordinal Scale dihasilkan oleh karya asal Reki Kawahara dan pengarah cerita Tomohiko Itō ditayangkan di Jepun dan Asia Tenggara pada 18 Februari 2017.

Pada 1 Oktober 2017, semasa festival Dengeki Bunko di Tokyo pihak produksi menerusi laman sosial Twitter mengumumkan musim ketiga yang bertajuk "Sword Art Online: Alicization" dan cerita pendek "Sword Art Online Alternative - Gun Gale Online" bakal ditayangkan pada masa terdekat dan menghasilkan klip video promosi pertama. Musim ketiga Sword Art Online mengekalkan pelakon suara pada musim yang lepas iaitu Yoshitsugu Matsuoka sebagai Kirito dan Haruka Tomatsu sebagai Asuna juga tambahan dua pelakon suara baru iaitu Nobunaga Shimazaki sebagai Eugeo dan Ai Kayano sebagai Alice juga melakonkan suara dalam permainan video Sword Art Online.